Document ID: 31994D0797

KOMISSION PÄÄTÖS,
tehty 18 päivänä marraskuuta 1994,
Euroopan laajuisen digitaalisen monipalveluverkon (ISDN) perusliittymää koskevista yhteisistä teknisistä määräyksistä (94/797/EY)
EUROOPAN YHTEISÖJEN NEUVOSTO, joka
ottaa huomioon Euroopan yhteisöstä tehdyn sopimuksen,
ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY(1), sellaisena kuin se on muutettuna direktiivillä 93/68/ETY(2), ja erityisesti sen 6 artiklan 2 kohdan ja sen 16 artiklan 4 kohdan,
sekä katsoo, että
komissio on neuvoston direktiivillä 86/361/ETY(3) hyväksynyt toimenpiteet, joilla tunnistetaan ne päätelaitteet, joita varten tarvitaan näitä yhteisiä teknisiä määräyksiä, sekä kyseisten määräysten sovellusalaan liittyvän julistuksen,
tällä päätöksellä määrätään väliaikaisista toimenpiteistä, jotka on tutkittava uudelleen viimeistään kahden vuoden kuluessa päätöksen hyväksymisestä ottaen asianmukaisesti huomioon uutta yhdenmukaista standardia siihen sovellettavat olennaiset vaatimukset huomioon ottaen valmistelevan toimivaltaisen standardointielimen työn edistymisen,
kyseisessä määräajassa voi olla tarpeen muuttaa tätä päätöstä siinä mainittujen yhdenmukaisten standardien osalta,
tietyissä jäsenvaltioissa ISDN:n aikaisempi kehittäminen on voinut johtaa hyväksyttäviin eroavaisuuksiin valtioiden välillä,
jotta valmistajat, jotka tällä hetkellä myyvät tuotteitaan useisiin valtioihin, voisivat säilyttää markkinansa, on tarpeen säätää siirtymäkauden määräyksistä, jotka koskevat tässä päätöksessä tarkoitetun määräajan aikana sovellettavia kansallisia määräyksiä,
tässä päätöksessä tarkoitettu pisin mahdollinen määräaika on määritettävä sen mukaan, milloin yhdenmukaisia standardeja niihin sovellettavat olennaiset vaatimukset huomioon ottaen valmistelevan toimivaltaisen standardointielimen työ päättyy, ja
tässä päätöksessä hyväksytyt yhteiset tekniset määräykset ovat päätelaitteiden hyväksymistä käsittelevän komitean (ACTE) lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Tätä päätöstä sovelletaan päätelaitteisiin, jotka on tarkoitettu kytkettäviksi yleisiin televerkkoihin ja joita koskee 2 artiklan 1 kohdassa tarkoitettu yhdenmukainen standardi.
2 Tällä päätöksellä vahvistetaan yhteiset tekniset määräykset, jotka kattavat Euroopan laajuisen yleisen digitaalisen monipalveluverkon (EURO-ISDN) perusliitännän T tai yhdentyvään S ja T vertailupisteeseen valmistajan tai hänen edustajansa kytkettäväksi tarkoittaman päätelaitteen tekniset ominaisuudet, sähköiset ja mekaaniset liitäntävaatimukset ja tilaajamerkinannon.
2 artikla
1 Yhteisiin teknisiin määräyksiin kuuluu vastaavaa, direktiiviä 86/361/ETY soveltavaa toimenpidettä varten luotu yhdenmukainen standardi, joka kuitenkin rajoittuu direktiivin 91/263/ETY 4 artiklan c ja f kohdan olennaisiin vaatimuksiin. Viittaus kyseiseen standardiin annetaan liitteessä I ja kyseisen standardin sovellettavat osat liitteessä II.
2 Tämän päätökseen alaan kuuluvat päätelaitteet ovat 1 kohdassa tarkoitettujen yhteisten teknisten määräysten mukaisia, täyttävät direktiivin 91/263/ETY 4 artiklan a ja b kohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivin 73/23/ETY(4) ja neuvoston direktiivin 89/336/ETY (5), vaatimukset.
3 artikla
Direktiivin 91/263/ETY 9 artiklassa tarkoitetun menettelyn täytäntöönpanemiseksi nimetyt ilmoitetut tarkastuslaitokset soveltavat tämän päätöksen 1 artiklan 1 kohdassa kuvattuihin päätelaitteisiin liitteessä I tarkoitettua yhdenmukaista standardia, ellei 4 artiklassa tarkoitettuna aikana sovelleta hyväksyttyä erilaista omaa kansallista standardia.
4 artikla
Komissio valvoo tämän päätöksen täytäntöönpanemista ja toimivaltaisen standardointielimen työn edistymistä, jotta kyseisen elimen hyväksymä sovellettava yhdenmukainen standardi saataisiin käyttöön mahdollisimman pian. Tässä tarkoituksessa komissio hyväksyy tarvittavat muutokset tähän päätökseen direktiivissä 91/263/ETY määritellyn menettelyn mukaisesti viimeistään kahden vuoden kuluessa tämän päätöksen voimaantulosta.
5 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä marraskuuta 1994.

Labels: 7
12